صدارتي انتخاباتو کې د اوباما گټه او نور سیاسي پرمختگونه 
مټ رامني چې په نسل سپین پوستکی، کامیاب سرمایه کار، تاجر او مذهبی کس دی، د لیف ټسټ یا گس طرفه ازاد خیالۍ مخالف گڼلی کیږي. د حمل د ضائع کولو ډله نه کوي او د هم جنسو د واده په موضوع د ریپبلیکن سوچ څرگندونه کوی چې واده د یوې ښځې او یو سړې فطري ملاپ نوم دی
واشنگټن — د کال ٢٠١٢ صدارتي انتخاباتو کې د صدر براک اوباما د گټې ترسنگ د امریکې په سیاسي افق یو شمیر نور اهم پرمختگونه هم شوې دي چې پکې میری لینډ او مین ریاستونو کې دووټ د لارې د هم جسنو واده ته منظوري ورکړی شوې ده او واشنگټن او کالراډو ریاستونو کې د تفریح د پاره د ماریوانه استعمال ته قانوني شکل ورکړی شوی دی چې د بنگو په رنگ نشۍ توکی دی. د ډیمو کریټک صدر په گټه کې د حمل تلفکونې پلوي زنانه، اقلیتونه یا امریکا کې میشته د نورو قامونو، نسلونو او هیوادونو نه راغلې او اباد شوې خلک او امریکا کې ژوند کونکې داسې مهاجر چې قانوني حیثیت يي لا نه دی ترلاسه کړی هم خپلې گټې ویني. د تجزیه کارانو په نظر کې د ووټونو د پاره د ډیموکریټک گوند امیدوار براک اوباما او د ریپبلیکن گوند نه د هغه حریف مټ رامني په منځ کې انتخابي هلې ځلې لکه د نورو هیوادونو د سیاست په رنگ د سخت تاؤ تریخوالي ښکار شوې وې. مټ رامني چې په نسل سپین پوستکی، کامیاب سرمایه کار، تاجر او مذهبی کس دی، د لیف ټسټ یا گس طرفه ازاد خیالۍ مخالف گڼلی کیږي. د حمل د ضائع کولو ډله نه کوي او د هم جنسو د واده په موضوع د ریپبلیکن سوچ څرگندونه کوی چې واده د یوې ښځې او یو سړې فطري ملاپ نوم دی. د انتخابي مهم په مهال مټ رامني د براک اوباما په اقتصادي تگ لاره هم سختې نیوکې کولې. اود نهې په ورځ د ووټ اچونې په مهال د تجزیه کارانو نظر وو چې یو داسې هیواد د نوي صدر د ټاکنې د پاره ووټونه اچوي چې د رنگ، نسل او د اقتصاد په موضوع د سختو اختلافاتو ښکار دی. د شورو په ورځ نیویارک ټائمز ورځپاڼې د وړمبي مخ د وړمبي خبر سر خط وو د تقسیم ښکار امریکې د اوباما انتخاب کړی دی. او په ښکاره توگه د اختلاف او د تاؤتریخوالي ټکی د ښاغلي اوباما په ذهن کې موجود وو کله چې هغه د گټې ورستو پلویانو ته وینا کوله. د نهیې په شپه ناوخت شکاگو کې خپلو پلويانو ته دوينا په مهال صدر اوباما وويل هغه د خپل حریف صدارتي امیدوار مټ رامنى او د نائب صدارت امیدوار پال رائن سره خبرې کړې او هغوې ته يي په سخته مقابله کولو مبارکې ویلي. مټ رامنې هم د ماتي تسلیمولو ورسته براک اوباما ته په ټیلې فون مبارکې ورکړې او د ائنده د کامیابۍ د پاره يي ورته د نیکو خواهشاتو څرگندونه ووکړه. پلویانو ته وینا کې صدر براک اوباما وویل چې امریکایان لکه د هیواد د متحد ریاستونو په رنگ یو موټی دي چې نه ډیموکریټک او نه د ریپبلیکن گوند په بنیاد اختلافات لري. رپورټونه وايي د غیر سرکاري نتائجو ترمخه، صدر براک اوباما ٣٠٣ درې ووټونه ترلاسه کړې دي. سپینې ماڼۍ ته د رسیدو رپاره هغه ته د ٢٧٠ ؤ ووټونو ضرورت وو. مټ رامني په ٢٣ ؤ رياستونو کې بريالى شوى چې پکې دسختې مقابلې رياستونه نارتهـ کيرولائنا او انډيانا شامل دي، دغلته په تيرو انتخاباتو کې صدر اوباما بريالى شوى وو. براک اوباما به د روایت سره سم د جنورۍ په شلمه نیټه د دویمې دورې څونگ پورته کوي او په دغه دستوره کې به د خپل نوي حکومت مهمه تگ لاره په عمومي ټکو کې اعلانوي. د نظر پوښتنو ترمخه، د امریکې ٩٣ فیصد تور پوستکې یا افریقائي امریکائي شهریانو براک اومابا ته ووټونه ورکړل. براک اوباما خپله هم تور پوستکی یا افریقائي امریکنی دی. پلار يي د افریقې کینیا هیواد نه امریکې ته راغلی وو او د یوې سپین پوستکې امریکنۍ سره يي واده کړی وو. د هیواد په نورو اقلیتونو کې د مسلمانانو سره سره ایشائي امریکنیان هم شامل دي چې په لویه کچه د براک اوباما پلویان دي. په قامي کچه، ٧٣ فیصد ایشائي امریکنیانو د براک اوباما په حق کې ووټونه اچولې دي. ددې په مقابله کې ٢٦ فیصد ایشیائي امریکنیانو مټ رامني ته ووټونه ورکړې دي. هم دغه رنگ ٧١ فیصد لاطیني امریکایانو براک اوباما ته ووټونه ورکړل. د صدارتي ووټونو تر سنگ میري لینډ او مین ریاستونو کې ووټ اچونکو نه د هم جنس پرستو د واده په حقله هم پوښتنه شوې وه چې ددې په حق کې یا مخالفت کې رائې واچوي. دواړو ریاستونو کې ووټرانو هم جنسو ښځو او سړو ته د واده د حق منظوري ورکړه یعنې دواړو ریاستونو کې که چرې ښځه د ښځې سره او سړی د سړي سره ملاپ کول غواړی نو دغه تړون به د واده په رنگ تسلیمولولی شي. واشنگټن ښار او شپږو نورو ریاستونو کې د قانون سازۍ یا د عدالت د فیصلو د لارې هم جنسو دغه حق تر لاسه کړی دی یعنې دا وړمبی وار دی چې د کال ٢٠١٢ انتخاباتو کې د اولسي رائي یا د ووټ د لارې میري لینډ او مین ریاستونو کې هم جنسو ته د واده حق ورکړی شو. هم دغه رنگ میري لینډ کې د صدارتي انتخاباتو په نتیجه کې ډریم ایټک ته هم منظوري ورکړی شوې ده. ددغه قانون ترمخه میري لینډ کې میشته غیر قانوني مهاجرو د پاره د ریاست په کالجونو کې د فیس شرح هم د قانوني اوسیدونکې برابر ټاکلی شوې ده، چې د مهاجرو د پاره مهمه گټه گڼلی کیږي. د صدارتي انتخاباتو په نتیجه کې واشنگټن او کالراډو ریاستونو کې د تفریحي مقاصدو د پاره د ماریوانه پیداوار، خرڅون او د ځان سره کښیښودل هم قانوني گرځول شوې دي.